ร้าน ครัวปักกิ่ง ในรีวิวฉบับนี้ก็เป็นอีกหนึ่งร้านอาหารจีนสไตล์ เสฉวนจ้า แต่ชื่อปักกิ่ง

แนะนำอาหารเสฉวนนิดนึงก่อนนะคะ เพราะครอบครัวมีโอกาสได้ใกล้ชิดกับเพื่อนๆและวัฒนธรรมจีนมาบ้าง

อาหารเสฉวน เป็นอาหารจีนที่ใช้เครื่องเทศและของป่ามาก เครื่องปรุงที่เป็นเอกลักษณ์คือพริกหอมหรือพริกเสฉวน เป็นอาหารรสจัดรวมทั้งรสเผ็ดร้อน ใช้เต้าซี่เป็นเครื่องปรุงมีเครื่องเทศมาก อาหารที่มีชื่อเสียงคือซุปเสฉวน ถ้าสังเกตุอาหารเด่นของร้านนี้จะออกแนวนี้ค่ะ

อาหารจีนทั่วไปจะออกเป็นแนวกวางตุ้งเป็นส่วนใหญ่ ในบ้านเราไม่ค่อยมีสักเท่าไร ร้านแนว ๆนี้เริ่มมีมาพักหลังๆที่คนจีนแผ่นดินใหญ่เริ่มออกมานอกประเทศมากขึ้น 

นี้ที่มาถึงร้านนี้ไม่ยากเลยจ้าเอาว่าอยู่ติดๆกับโจ๊กสามย่านหรือแถวๆดับเพลิง ที่จอดรถต้องหากันหน่อยจ้า ถือว่าดีที่ได้ออกกำลังกายก่อนและหลังทาแล้วกันค่ะ

ร้านนี้ที่ให้4ดาว เกือบๆ5ดาวมาจาก3ประการหลักนะคะ
รสชาติ ถ้ายิ่งพูดจีนกับพนักงานหรือเจ้าของได้ เขาจะแนะนำจานเด็ดๆได้จ้า วันนี้สั่งไปถือว่าเด็ดของร้านนี้ค่ะ
ราคากับปริมาณค่ะ ปริมาณเกินราคาและคุณภาพจริงๆโดยเฉพาะกับเศรษฐกิจแบบบนี้ค่ะ
สุดท้ายคือบริการนะคะ. ที่นี่พนักงานเสริร์ฟน่ารักค่ะหมายถึงสุภาพอ่อนน้อม บริการดีมากค่ะ เกินคาดมากๆๆๆค่ะ พูดไทยได้จีนได้นะคะสุดยอดเลย
ส่วนบรรยากาศและอื่นๆ   ขอเป็นเรื่องรองนะคะ บางครั้งรสชาติและบริการสุดๆคือสิ่งที่สัมผัสได้ด้วยตัวเราเท่นั้นนะคะ

ถ้ารักถ้าชอบทานที่ร้านเกี๊ยวจีน @ ซอยงามดูพลี , ร้านตงไหลชุ่น @ สุขุมวิท 47 และก็ร้าน เกี๊ยวเหลียวหนิง @ สีลม อะไรประมาณนี้ รับรองค่ะกินแล้วก็คงจจะฟินไม่แพ้กันจ้า
เช่นเคย แต่ไม่น่าเชื่อค่ะว่าร้านห้องแถวบ้าน ๆ ร้านนี้จะทำลายความคิด ความเชื่อต่ออาหารจีนกวางตุ้งอร่อยสุดๆไปได้พอสมควรเลยทีเดียวค่ะ ว่าได้ว่าร้านเล็กเป็นเหมือนเพชรในตมนะค่ะ
 
ร้าน ครัวปักกิ่ง แห่งนี้ก็เป็นร้านห้องแถวเล็ก ๆ บ้าน ๆ ขนาด 1 คูหา ในย่านสามย่าน ที่เอาจริง ๆ ก็เป็นอีกหนึ่งย่านที่มีของกินมากมายเหลือเกิน ไม่ว่าจะโซนห้องแถวเก่า ๆ ที่ที่ตัวร้านครัวปักกิ่งนี่ตั้งอยู่, ย่าน U-center ที่มีร้านอาหารแนววัยรุ่น ๆ อีกมากมาย หรือว่าจะตัวตลาดสามย่านที่มีร้านอาหารแนวบ้าน ๆ กินง่าย ๆ อีกเกือบ ๆ สิบร้าน และก็เป็นย่านที่เดินทางสะดวกขึ้น MRT ป้ายสามย่านมาแล้วก็เดินมากินได้เลยนะคะ

แต่พอดีไม่ค่อยได้มาแถวนี้ก็เลยเพิ่งจะมีโอกาสได้มากินร้านนี้ก็ครั้งนี้นี่แหละค่ะ ซึ่งเอาจริง ๆ ก็แอบเสียดายเหมือนกัน เพราะแบบ ร้านนี้มัน.. อร่อยและถูก จนสามารถมากินได้ทุกวันก็ยังได้เลยนะจ้ะ
 
อาหารขอร้านครัวปักกิ่ง อาหารหลาย ๆ อย่างจะดูแปลกค่ะ ราคาอาหารของร้านนี้เรียกได้ว่าเป็นอะไรที่โดดเด่นมาก ๆ คืออาหารหลาย ๆ อย่างราคาไม่ถึงร้อย และพวกที่ใช้เนื้อเยอะ ๆ ก็ราคาประมาณ 100 กว่าบาทแค่นั้น คือถ้าไปเทียบกับพวกร้านอาหารจีนหลาย ๆ ร้านในบ้านเราก็เรียกได้ว่าแบบถูกโดดเด่นจริง ๆ แต่ถ้าไปเทียบกับพวกร้านสไตล์เดียวกันร้านอื่น ๆ ก็ส่วนใหญ่ราคาประมาณนี้นะคะ
 
ซุปเสฉวนหรือซวนล่าทัง 80 บาท เขาว่าชามเล็ก แต่พอสำหรับแบ่ง3-4คนเลยนะคะ  เป็นอาหารจานแรกที่ได้ลอง ก่อนเห็นอาหารสิ่งแรกที่มาก่อนภาพคือกลิ่นนะคะหอมน้ำมันงามาแต่ไกลเลยค่ะ ขนาดนักศึกษาที่มานั่งทานโต๊ะข้างเป็นเหลียวนะคะ แล้วรสชาติเป็นไงเหรอค่ะ ตามภาพเลยค่ะ เปรี้ยวนำจากน้ำส้มจีนหมัตามด้วยร้อนจากพริกไทและน้ำมันพริก อร่อยแบบลงตัวค่ะ เนื้อซุปไม่ข้นเกินไปซดได้ไม่เหนียวหนืดแบบบางที่ค่ะ มีเต้าหู้ขาวนุ่มหั่นได้เป็นเส้นฝอยพร้อมไก่ฉีก เห็ดหูหนูปน มีความสุขทั้งรูแปรสกลิ่นจริงๆนะคะ ถ้าใครชอบเผ็ดที่นี่มีซอสพริกสองสไล์ให้เลือกค่ะ แบบเรกเป็นแบบเสฉวนน้ำมันพริก หรือแบบซอสพริกแบบทางเหนือมี่อมเปรี้ยวนิดๆแต่เผ็ดกลมกล่อมค่ะ เน้นพนักงานเสริร์ฟบริการดีมากค่ะ

มาต่อกันที่ หมูสามชั้นผัดเต้าซี่ หรือ หุยกัวโย่ว - 100บาท จานนี้บอกตรง ๆ ว่ากินมาหลายร้าน แต่ไม่รู้ทำไมร้านครัวปักกิ่งนี่ทำมาได้อร่อยกว่าทุก ๆ ร้านที่กินมาเลยก็ว่าได้ รสชาติซอสมันแบบ จัดจ้าน เข้มข้น แต่ก็ไม่ได้มีรสชาติใด extreme เกินไปนะคะ ทางร้านผัดมาดีมาก ผัดมาแบบผักกะหล่ำยังกรอบ ๆ อยู่ และตัวหมูสามชั้นก็เกรียม ๆ หน่อย เนื้อแข็งนิด ๆ ให้ความรู้สึกแตกต่างจากกินหมูสามชั้นปกติ มีหอมใหญ่ให้ความหวานพริกแห้งให้ความเผ็ดและความเค็มอร่อยจากเต้าซี่ตัวรสชาติก็จะออกแนวเผ็ด ๆ เค็ม ๆ ผสมผสานกันลงตัวดี เยี่ยมไปเลยครับจานนี้ มาแบบจัดจ้านในระดับที่อร่อยกลมกล่อมจ้า

หมูเส้นผัดซอสหรือเจี้ยงโย่วซือ - 150 บาท -  จานนี้ก็อร่อย(อีกแล้ว)นะแต่เป็นแบบเกินคาดเลยจ้า แค่เห็นอึ้งเลยค่ะ เส้นหมูหั่นเป็นเส้นมาพร้อมซอสแนวน้ำมันหอยแต่แอบแอบซอยขิงเส้นบางมาก ซอสเงามาเลยแต่ไม่เลี่ยนนะคะ แสดงว่าคุมไฟและใช้น้ำมันพอดีมาก ราดมาบนต้นหอมที่เลือกเฉพาะส่วนท่อนขาวมาซอยเป็นละเอียดแบบเส้นเล็ก สดกรุบรอบเลย รสชาติเวลาทายทุกอย่างเข้ากันสุด มากมายรสชาติจากวัตถุดิบ และฝีมือการใช้มีดหั่นนะคะ. เป็นอีกจานที่ทั้งหอมอร่อยและน่าดูจ้า เสริร์ฟมาพร้อมแป้งโรตีแนวเป็ดปักกิ่งมีมา4ชิ้นะคะ ทำมาได้เกินคาดเพราะแป้งหนานุ่มไม่แห้งเลยค่ะ ที่สำคัญผลิกอีกด้านเขาเอาไปอังไฟบนกระทะหรืออะไรแบบนั้นมันกรอบนิดๆอีกด้านนะคะ และแล้วจานนี้ก็ถ้ามาอีกรอบก็สามารถสั่งมากินได้อีกรอบ ประมาณนั้นเลยค่ะ

มาขนาดนี้อิ่มสุดๆแล้วนะคะ ไม่ได้สั่งข้าวเลย อยากจะสั่งเมนูแนะนำอีกเช่นหมูเปรี้ยวหวาน หรือเต้าหู้ทรงเครื่องที่ว่าเด็ด จะต้องกลับมาอีกคะ  สัญญาเป็นร้านประจำแน่ๆ

สุดท้ายน้ำชาหรือเก๊กฮวยเติมไม่อั้นราคาเท่ากันแค่แก้วละ10บาทค่ะ วันนี้สั่งไปทั้งหมดรวมน้ำแค่360ถ้วนค่ะ
 
สรุป ร้าน ครัวปักกิ่ง @ สามย่าน ร้านนี้ประทับใจกันมากนะจ๊ะ อาหารแม้ว่าจะหน้าตาบ้าน ๆ แต่ว่ารสชาติดี และก็ราคาคุ้มค่าคุ้มราคามาก เด็กเสิร์ฟก็บริการค่อนข้างดีนะคะคอยเติมน้ำ คอยดูแลเราตลอดเวลา ซึ่งบางทีมันก็น่าจะเป็นแบบนั้นจากขนาดร้านที่เล็ก และเจ้าของร้านนั่งเฝ้าอยู่ตลอดเวลาแบบนี้ ในที่สุดก็ได้มาเจอร้านที่โดนใจในเรื่องรสชาติอีกร้านจนได้ ต้องมีการมาจัดอีกเรื่อย ๆ แน่นอนร้านนี้ค่ะ
................................. 
อาหารสมองนะค่ะค้นมาค่ะ
อาหารจีน ส่วนแนวอื่นๆจะมีแบ่งได้เป็นพวก

อาหารกวางตุ้ง คนไทยมักรู้จัดีค่ะ เป็นอาหารจีนที่เด่นด้านการใช้ใช้น้ำมันหอยและผักมาก มีอาหารประเภทติ่มซำที่เป็นรู้จักกันดี อาหารที่มีชื่อเสียง ได้แก่ หมูหัน เป็ดย่างและนกพิราบทอดกรอบ
อาหารฮกเกี้ยน เป็นอาหารจีนที่เด่นด้านการใช้น้ำซุป มักใช้ข้าวหมักสีแดงสด โดยที่นำมาหมักเต้าหู้ยี้สีแดงมีน้ำซุปใสที่เก่าที่สุดและใช้เครื่องปรุงบางอย่างจากเอเชียตะวันออกเฉียงใต้ เช่นน้ำปลาและผงกะหรี่ อาหารทีมีชื่อเสียงคือพระกระโดดกำแพง
อาหารไหหลำ อาหารส่วนใหญ่มีเต้าเจี้ยวถั่วเหลืองและถั่วดำ เป็นเอกลักษณ์พิเศษ และใช้น้ำส้มปรุงรสได้ โดยทั่วไปจะมีชนิดอาหารคล้ายอาหารจีนแบบอื่นๆ แต่จะมีรสชาติและหน้าตาที่เป็นเอกลักษณ์ เช่น ขนมไหว้พระจันทร์แบบไหหลำจะมีไส้น้อยกว่าแบบอื่น และบ๊ะจ่างแบบไหหลำก็จะเน้นข้าวเหนียวมากกว่าแบบอื่น อาหารที่มีชื่อเสียงคือ ขนมจีนไหหลำ
อาหารปักกิ่ง เน้นการทอดที่กรอบและนิ่มนวล แต่อาหารไขมันค่อนข้างสูง ทั้งนี้เพราะภูมิอากาศที่หนาวเย็น
อาหารซัวเถา เน้นในการตุ๋นและเคี่ยวเปื่อย รสชาติของอาหารที่เปื่อยนุ่มจนแทบละลายเมื่อถูกลิ้น
อาหารชานตง เป็นอาหารจีนที่มีความโดดเด่นในด้านเป็นอาหารในราชสำนัก และได้รวมอาหารที่ได้รับอิทธิพลจากชาวแมนจูและชาวมองโกลเข้าไว้ด้วย เช่น เป็ดปักกิ่งและหม้อไฟมองโกเลีย
อาหารเซี่ยงไฮ้ เป็นอาหารจีนที่ได้รับอิทธิพลอาหารตะวันตกมาก เพราะเป็นเมืองท่าเมืองเดียวของจีนในสมัยที่เริ่มติดต่อกับชาติตะวันตก อาหารที่มีชื่อเสียงเช่น เป็ดอัดแห้ง และอาหารที่ปรุงจากปูขน
อาหารจีนแต้จิ๋ว มีลักษณะคล้ายอาหารจีนกวางตุ้ง แต่เน้นอาหารทะเลมากกว่า
อาหารจีนแคะ หรือจีนฮากกา เป็นอาหารที่เน้นข้าว เนื้อสัตว์ ผักดองและผักตากแห้ง อาหารที่มีชื่อเสียงคือลูกชิ้นหมูแคะและผักดำต้มหมูสามชั้น




